ได้ตรวจสอบบริเวณที่ติดตั้งลำโพงดังกล่าวบริเวณซอยสุเหร่าคลองหนึ่ง 15 แยก 1 พบมีการติดตั้งลำโพงบนเสาไฟฟ้า จึงได้แนะนำให้กรรมการมัสยิดสุเหร่าคลองหนึ่งที่พักอาศัยในซอยดังกล่าวพิจารณาแก้ไข ปรับหมุนทิศทางของลำโพงให้หันไปยังสมาชิกในชุมชนที่ต้องการรับฟังข่าวสาร และปรับลดระดับเสียงไม่ให้รบกวนผู้อยู่อาศัยบริเวณข้างเคียง ซึ่งกรรมการฯได้รับทราบปัญหาและจะปรับแก้ไขให้ตามคำแนะนำ จักได้ติดตามผลการแก้ไขต่อไป
เครื่องขยายเสียงของ”มัสยิดย่ามีอะห์”เสียงดังมากกว่า 90 db ซึ่งตลอดแนวของกำแพงหมู่บ้านเดอะพราว (ตามโลเคชั่น) ยาวจนสุดโครงการ มีเครื่องขยายเสียงของทางมัสยิดติดอยู่ตามเสาไฟ ( ตามคลิปวิดีโอ ) และตัวเครื่องขยายเสียงก็หันเข้ามาทางหมู่บ้านทำให้ได้ยินเสียงดังมากๆในช่วงเวลาละหมาด ( 5ครั้งต่อวัน ) ยิ่งตอนเช้าๆช่วงเวลาประมาณตี5 เสียงจะดังมากทำให้ไม่สามารถนอนหลับได้สนิท หรือช่วงถือศีลอดหรือช่วงเดือนรอมฎอนแล้วมีการสวดยาวๆเกือบ2ชม. แทบจะอยู่ในบ้านไม่ได้เลยเสียงมันดังมากๆครับ ขนาดปิดหน้าต่างทุกบานเสียงก็ยังดังมากๆ จึงอยากให้รบกวนช่วงประสานงานกับทางมัสยิดช่วงลดเสียงลงหรือช่วงหันเครื่องขยายเสียงไปทางอื่นได้ไหมครับ เพราะเราได้รับความเดือนร้อนเรื่องเสียงที่ดังเกินความจำเป็นมากๆ รบกวนช่วยประสานแก้ไขให้สำเร็จด้วยครับ *เพื่อส่วนรวมของคนบริเวณนี้*
ขอบคุณครับสำหรับการเป็นเจ้าหน้าเพื่อประชาชน